proxectonos/corpus_dominio_legal_administrativo_tmp huggingface dataset:
DH. W36.54557. SOLICITUDE DE TELEFÓNICA DE ESPAÑA SAU, DE AUTORIZACIÓN DE OBRAS NO LUGAR DE AVDA. MARÍN E RÚA SAN ROQUE, NÚCLEO URBANO (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 16/12/2016)

Telefónica de España, SAU solicita de Augas de Galicia co CIF: Q1500378C, a autorización de obras no lugar de Avda. Marín e rúa San Roque, núcleo urbano, Concello de Pontevedra O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54557. As obras solicitadas consisten na instalación de 195 metros de canalización telefónica soterrada na avda. de Marín e aº rúa San Roque, núcleo urbano de Pontevedra; sobre o dph e a zona de servidume e policía do río Gafos. Cruzará o dph mediante escuadros apoiados na ponte sobre o río. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 27 de outubro de 2016.—O Xefe da Área de Autorizacións e Concesións, Vladas Shelley Wolski.
DH. W36.52342. SOLICITUDE DE VICTOR MANUEL PAZÓ HERBELLO DE AUTORIZACIÓN DE OBRAS DE CAMIÑO DE ACCESO A VIVENDA NO LUGAR DE OUTEIRO-AGUDO-MENDUÍÑA PARROQUIA DE ALDÁN (SAN CIBRÁN), NO CONCELLO DE CANGAS
XUNTA DE GALICIA — CONSELLERÍA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 31/03/2016)

As obras solicitadas consisten na execución de camiño de acceso a vivenda, na parcela 6004 do polígono 31 do catastro de rústica de Cangas (referencia catastral 36008A031060040000JT), a una distancia mínima de 34 m do río Bouzas. Dito camiño terá 40 m de lonxitude e 2 m de ancho, realizándose con zahorra. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 04 de marzo de 2016.—O xefe da Área de Autorizacións e Concesións, Mercedes Marta Lharrak De Zuñiga.
EXPT. DH. A36.48955. SOLICITUDE DE ERNESTO CASAL PORTO DE CAUDAL DE AUGANO LUGAR DE MOS, SAN LOURENZO DE MORAÑA (MORAÑA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 06/06/2016)

D. Lindomar Jimber Salgado, con DNI: XXXXXXXXX, solicita de Augas de Galicia a concesión dun aproveitamento de augas públicas coas seguintes características: Derivación do rego Grixó (afuente pola marxe esquerda do río Umia) na súa marxe dereita no lugar de Mos, parroquia de San Lourenzo de Moraña, na parc. nº 590, pol.16, C. de rústica de Moraña, mediante unha derivación nunha presa de mampostería asentada en seco no leito de xeito oblícuo ao mesmo de dimensións aprox. de 4,2 m de lonx. e 0,7 m de altura e colocación no inicio da canle dunha comporta metálica regulable en altura. A canle está construída en pedra a a ceo aberto e dimensións aprox.0,90 m de ancho, 1,0 m alto e 283,7 m de lonx. ata chegar ó muíño, edificio en pedra e tella na cuberta, con dúas pedras de moer e dous rodicios, de dimensións aprox. de 7,0 x 4,0 x 2,5 m, situado nas parcelas nº 1201 e 1202, pol.16, do que sae pola parte oposta unha canle de retorno de auga ó río, en terra a ceo aberto, de sección media 1,4 x 1,3 m e 57,0 m de lonx. ata o rego. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moraña (Pontevedra) ou nas oficinas deste servizo, sitas na R/ San Salvador, nº 2 – 4º, Vigo, onde poderán consulta-lo expediente. Vigo, a 6 de maio de 2016.—O Xefe do Área de Autorizacións e Concesións, Mayi Geronimo Panedas.
APROBACIÓN INICIAL DE MODIFICACIÓN DA ORDENANZA FISCAL REGULADORA DA TAXA POLA PRESTACIÓN DO SERVIZO DE ABASTECEMENTO DA AUGA
ADMINISTRACIÓN LOCAL — Municipal — Ponte Caldelas (Ordenanzas e Regulamentos, 10/10/2016)

O Pleno do Concello de Ponte Caldelas, en sesión ordinaria celebrada o día 29 de outubro de 2016, acordou a aprobación provisional da modificación da Ordenanza fiscal reguladora da Taxa pola prestación do servizo de abastecemento de auga. E en cumprimento do disposto no artigo 17.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de trinta días hábiles a contar dende o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o devandito prazo non se presentaran reclamacións, considerarase aprobado definitivamente o devandito Acordo. Ponte Caldelas, 1 de outubro de 2016.—O Alcalde, Andrés Díaz Sobral.
APROBACIÓN INICIAL DO EXPEDIENTE DE MODIFICACIÓN ORZAMENTARIA NA MODALIDADE DE CRÉDITO EXTRAORDINARIO Nº 2/2016
ADMINISTRACIÓN LOCAL — Municipal — Ponte Caldelas (Presupostos e cadros de persoal, 12/08/2016)

En aplicación do disposto no artigo 177.2 do Real decreto lexislativo 2/2004, polo que se aproba o Texto refundido da lei reguladora das facendas locais, que se remite ó disposto no 169 do mesmo texto, exponse ao público o expediente de modificación orzamentaria na modalidade de crédito extraordinario nº 2/2016, aprobado inicialmente polo Pleno da Corporación na sesión ordinaria de data 28 de xullo de 2016, polo prazo de 15 días hábiles, que se contarán dende o seguinte ó da publicación deste edito no BOP, durante os cales os interesados poderán examinalo e presentar reclamacións ante o Pleno. Considerarase definitivamente aprobado se durante o prazo non se presentasen reclamacións. Ponte Caldelas, 4 de agosto de 2016.—O Alcalde, Andrés Díaz Sobral.
DELEGACIÓN DO CONCELLO DE PONTECESURES NA DEPUTACIÓN DE PONTEVEDRA EN MATERIA DE XESTIÓN DE RECURSOS LOCAIS.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/08/2016)

O Pleno da Deputación Provincial de Pontevedra, na sesión ordinaria celebrada o 29 de xullo de 2016, acordou aceptar, de conformidade co previsto no artigo 7.2 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, a delegación que realizou o concello de Pontecesures por acordo do Pleno municipal de data 30 de maio de 2016 das facultades de inspección da liquidación da taxa do 1,5% pola utilización do solo, subsolo ou voo das vías públicas municipais, a favor de empresas explotadoras de servizos de subministración, así como a emisión, recadación e revisión da liquidación derivada desta. A citada delegación realizarase pola Deputación de Pontevedra a través dos seus servizos tributarios. Faise público este acordo para xeral coñecemento Pontevedra, 2 de agosto de 2016.—A Presidenta, Mª del Carmen Silva Rego.—O Secretario, Carlos Cuadrado Romay.
PO/04/197.03 PAGAMENTO XUROS OBRA NOVA PONTE SOBRE O RÍO UMIA (VARIANTE DE PONTE ARNELAS) EN VILANOVA DE AROUSA
XUNTA DE GALICIA — CONSELLERÍA DE INFRAESTRUTURAS E VIVENDA — Servizo Provincial de Pontevedra (Outros documentos, notificacións e informacións públicas, 16/06/2016)

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo procede a efectuar o pago dos xuros do expediente de expropiación forzosa instruído para o concello de Vilanova de Arousa por mor das obras do proxecto: “Nova ponte sobre o río Umia (Variante de Ponte Arnelas)”, sinalando a data, hora e lugar de pago: A relación de titulares dos bens e dereitos expropiados figura no taboleiro de edictos do concello de Vilanova de Arousa. O pagamento efectuarase polo pagador deste servizo e en presenza do representante da Administración, e do alcalde e secretario de dito Concello. O que se fai público para xeral coñecemento, advertindo aos interesados que o pagamento farase precisamente aos que figuren como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. Pontevedra, a 26 de maio de 2016.—O Xefe do Servizo, Salvador David Boniface Rakowski.
CONVOCATORIA DE SOCIEDADES OU ASOCIACIÓNS DE CAZADORES PARA ELECCIÓN DE VOGAIS DO COMITÉ PROVINCIAL DE CAZA
XUNTA DE GALICIA — CONSELLERÍA DE MEDIO AMBIENTE, TERRITORIOE INFRAESTRUTURAS — Axencia Galega de Infraestructuras (Outros documentos, notificacións e informacións públicas, 05/04/2016)

ANUNCIO do 31 de marzo de 2016, da Xefatura Territorial da Consellería de Medio Ambiente e Ordenación do Territorio de Pontevedra, polo que se convocan as sociedades ou asociacións de cazadores para a elección dos vogais titular e suplente representantes das sociedades ou asociacións de cazadores no Comité Provincial de Caza. A Consellería de Medio Ambiente e Ordenación do Territorio ten previsto realizar a próxima convocatoria ordinaria do Comité Provincial de Caza, creado ao abeiro do Decreto 284/2001, do 11 de outubro, polo que se aproba o Regulamento de caza de Galicia (DOG núm.214 do 06.11.2001). A adecuada constitución dos órganos de goberno do Comité Provincial de Caza determina a necesidade de proceder ao nomeamento dos vogais membros do Comité, entre os que se atopan un representante das sociedades ou asociacións de cazadores, con representatividade no ámbito no que estean inscritos (artigo 56.2, letra d), que deberán estar recollidas no Rexistro de Asociacións de Vicepresidencia e Consellería de Presidencia, Administracións Públicas e Xustiza, regulado polo Decreto 276/1997, do 25 de setembro, polo que se crea o Rexistro Central de Asociacións e se regula a organización e funcionamento dos rexistros de asociacións da Comunidade Autónoma de Galicia (DOG núm.194, do 8 de outubro) ou no Rexistro de Asociacións Deportivas regulado mediante o Decreto 85/2014, do 3 de xullo, polo que se aproba o Regulamento do Rexistro de Entidades Deportivas de Galicia (DOG núm.136, do 18 de xullo). Por isto, convócanse todas as sociedades ou asociacións de cazadores inscritas nos anteditos rexistros, o día 28 de abril de 2016, na aula 1 (Planta baixa) do Edificio Administrativo da Xunta de Galicia en Pontevedra, Avenida Fernández Ladreda 43, 36003, Pontevedra, en horario das 16.00 horas en primeira convocatoria e as 16.15 horas en segunda convocatoria, para a elección dos vogais titular e suplente que os represente no Comité, que terá unha limitación temporal dunha hora. Serán requisitos indispensables para poder participar no proceso de elección que o representante da asociación ou sociedade de cazadores presente: Pontevedra, a 31 de marzo de 2016.—A xefa Territorial, P. S. (Resolución do 19.11.2015), Guanghua Nicoleta Marinela Sabadi Inchaurregui.
EXPEDIENTE 12/15. DECLARACIÓN DE DESERTO DA LICITACIÓN PARA A CONTRATACIÓN DA SUBMINISTRACIÓN DE CARBURANTES EN ESTACIÓN DE SERVIZO PARA VEHÍCULOS E MAQUINARIA MUNICIPAL
ADMINISTRACIÓN LOCAL — Municipal — Porriño, O (Contratos administrativos, 03/05/2016)

Por acordo da Xunta de Goberno Local o 14.04.2016 procedeuse á declarar deserta a licitación para a subministración de carburantes, en estación de servizo, coas seguintes especificidades: a) Organismo: Concello do Porriño. b) Dependencia tramitadora: Secretaría-Contratación. c) Número de expediente: 21/15 a) Descripción do obxecto: subministración de carburantes, en estación de servizo, durante 18 meses a) Tramitación: Ordinaria. b) Procedemento: Aberto. a) Orzamento: 225.000 € (185.950,41 € máis 39.049,59 € en concepto de IVE) b) Precios unitarios: os establecidos nos pregos a) Declarado deserto por acordo da Xunta de Goberno Local o 14.04.2016 ao non cumprir ningún dos licitadores co establecido nos pregos que rexen a licitación www.contratosdegalicia.es O Porriño, 18 de abril de 2016.—Yahir Mojon Orizaola. Alcaldesa.
APROBACIÓN DE PREZO PÚBLICO POLA ASISTENCIA Á ESCOLA DE TEATRO
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 14/04/2016)

En aplicación da Ordenanza reguladora do prezo público por impartición de cursos, ludotecas, viaxes, campamentos xuvenís e outras actividades de carácter deportivo e/ou socioculturais, faise público mediante o presente Edicto así como no Taboleiro de Anuncios do Concello, a efectos do coñecemento xeral e publicidade, o prezo público aprobado pola Xunta de Goberno Local en sesión celebrada con data 5 de abril de 2016, pola asistencia á “Escola de Teatro”, terá unha duración de tres meses (abril, maio, xuño de 2016), que será de 7,60 euros por persoa / mes. Documento asinado electronicamente á marxe.
FUSIÓN VOLUNTARIA DOS TERMOS MUNICIPAIS DE CERDEDO E COTOBADE
ADMINISTRACIÓN LOCAL — Municipal — Cerdedo (Outros documentos, notificacións e informacións públicas, 17/03/2016)

O Pleno do Concello de Cerdedo, en sesión extraordinaria realizada o 03/03/2016, acordou iniciar expediente para a fusión voluntaria dos termos municipais de Cerdedo e Cotobade. En cumprimento do disposto no artigo 32.2 da Lei 5/1997 do 22 de xullo de administración local de Galicia sométese o expediente a información pública por prazo de trinta días a contar desde o seguinte á publicación do presente anuncio no Boletín Oficial da Provincia e no Diario Oficial de Galicia (última publicación), a fin de que os interesados/as presenten as alegacións ou observacións que estimen pertinentes. O expediente atópase a disposición dos interesados/as para a súa consulta na Casa do Concello de Cerdedo (Praza do Concello, 1, 36130 Cerdedo) os días hábiles en horario de 9 a 14 horas de luns a venres e de 10 a 12 horas os sábados. Cerdedo, 04 de marzo de 2016.—O Alcalde, S. José Balseiros Guinarte.
ADXUDICACIÓN DA OBRA DE MELLORA DE CAMIÑO DE ACCESO AS INSUAS
ADMINISTRACIÓN LOCAL — Municipal — Porriño, O (Contratos administrativos, 28/10/2016)

Por Decreto de Alcaldía de data 20 de setembro de 2016, procedeuse á adxudicación no procedemento da contratación da obra de mellora de camiño de acceso as Insuas, coas seguintes especificidades: a) Organismo: Concello do Porriño. b) Dependencia tramitadora do expediente: Secretaría-Servizo de Contratación. c) Número de expediente: 30/16 a) Descrición do obxecto: obra de mellora de camiño de acceso as Insuas a) Tramitación: urxente b) Procedemento: negociado sen publicidade a) Orzamento máximo: 84.565,69 € (69.889 € máis 14.676,69 € en concepto de IVE), cofinanciado polo Feader, ao abeiro do PDR de Galicia 2014-2020 a) Data: 20.09.16 b) Contratista: CONSTRUCCIONS, OBRAS E VIAIS SA c) Nacionalidade: Española d) Importe da adxudicación: 81.605,89 € (67.442,89 € máis 14.163 € en concepto de IVE) e) Formalización: 21.09.16 www.contratosdegalicia.es O Porriño, 14 de outubro de 2016.—A Alcaldesa, Eva Garcia de la Torre.
APROBACIÓN DEFINITIVA DO EXPEDIENTE DE TRANSFERENCIA CRÉDITO 1/2016
ADMINISTRACIÓN LOCAL — Municipal — Covelo (Presupostos e cadros de persoal, 14/07/2016)

Queda definitivamente aprobado o Expediente de Modificación de Crédito (Transferencia de Crédito 1/2016) dentro do orzamento municipal vixente por un importe de 13.485,56 €. A súa aprobación inicial foi adoptada polo Pleno da Corporación Municipal de Covelo na sesión do día 1 de xuño deste ano, sen que se presentasen reclamacións durante o prazo regulamentario de exposición ó público. En cumprimento do disposto no artigo 179-4 en concordancia co 169-3 do Real Decreto lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais faise público o resumo por capítulos deste orzamento, unha vez introducidas as citadas modificacións: Covelo, 30 de xuño de 2016.—O Alcalde, Juan Pablo Castillo Amigo.
HOTEL ESTORIL VIGO, SOLICITA AUTORIZACIÓN DAS INSTALACIÓNS ELÉCTRICAS QUE SE DESCRIBEN NO CONCELLO DE VIGO (EXPEDIENTE IN407A 2016/56-4)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 30/08/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 8 de xuño de 2016.—O xefe territorial, Ignacio Rial Santomé.
PADRÓN AUGA 3º TRIMESTRE 2016
ADMINISTRACIÓN LOCAL — Municipal — Vilanova de Arousa (Recadación, 18/11/2016)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 3º trimestre de 2016, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Travesía Grupo Escolar, número 4, local 6, en horario de 10:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra estes actos os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, de luns a venres. Transcorrido o período voluntario de pago establecido, ata o 4 de xaneiro de 2.017, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Vilanova de Arousa, 19 de outubro de 2.016.—O Alcalde, Gonzalo Durán Hermida.
CONVOCATORIA CONTRATACIÓN LABORAL TEMPORAL POSTO EDUCADOR/A FAMILIAR
ADMINISTRACIÓN LOCAL — Municipal — Poio (Contratos administrativos, 04/03/2016)

Por acordo da Xunta de Goberno Local de data 22 de febreiro de 2016 aprobouse a convocatoria e as bases reguladoras do proceso selectivo para a contratación laboral de Educador/a Familiar, ao tratarse dunha necesidade urxente e inaprazable e con fundamento no artigo 27 da Lei 2/2015, do 29 de abril, do emprego público de Galicia, ao estar actualmente vacante. As bases do proceso selectivo poderán consultarse no taboleiro de anuncios e na páxina web do Concello (www.concellopoio.com). O prazo de presentación de instancias para participar no proceso selectivo é de 10 días naturais a contar desde o día seguinte á publicación deste anuncio no Boletín Oficial de Pontevedra. Poio, 24 de febreiro de 2016.—O Alcalde, Luciano Sobral Fernández.
EXPOSICIÓN PADRÓN FISCAL DO IMPOSTO SOBRE BENS INMOBLES URBANOS 2016
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 18/05/2016)

Aprobado pola Xunta de Goberno Local de data 2 de maio de 2016 o Padrón Fiscal do Imposto Sobre Bens Inmobles de Natureza Urbana, para o actual exercicio, exponse ó público na Oficina de Rendas e no taboleiro de edictos deste Concello, para efectuar a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria. A exposición pública farase por un prazo de 20 días hábiles, que empezarán a contar dende o día seguinte ó da inserción deste edicto no Boletín Oficial da Provincia. Durante o mesmo os interesados poderán interpor os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interporse calquera outro recurso que ós interesados lles conveña. Vilagarcía de Arousa, a 3 de maio de 2016.—O Alcalde-Presidente, Alberto Varela Paz.
FORMALIZACIÓN DO CONTRATO DE OBRAS DENOMINADO "NOVA ESTACIÓN DE BOMBEO EN CARRIL"
ADMINISTRACIÓN LOCAL — Municipal — Vilagarcía de Arousa (Contratos administrativos, 29/11/2016)

En cumprimento do disposto no artigo 154 do Real Decreto Lexislativo 3/2011 do 14 de novembro, polo que se aproba o Texto Refundido da Lei de Contratos do Sector Público, faise pública a formalización do Contrato de obras denominado “Nova Estación de Bombeo en Carril” do Concello de Vilagarcía. a) Organismo: Concello de Vilagarcía de Arousa. b) Dependencia que tramita o expediente: Negociado de Contratación e Patrimonio c) Numero de expediente: CT -15/2016-e d) Dirección de internet do perfil do contratante: www.vilagarcia.es a) Tipo: Administrativo de obras b) Descrición: Nova Estación de Bombeo en Carril c) Lote: Único. d) CPV (Referencia de nomenclatura): 45232431-2 e) Acordo marco: Non procede f) Sistema dinámico de adquisicións: Non procede a) Tramitación: ordinaria b) Procedemento: negociado sen publicidade 160.538,57 € Importe neto: 160.538,57 euros. Importe total: 194.251,67 euros. a) Data adxudicación: Xunta de Goberno Local do 10 de outubro de 2016 b) Data formalización do contrato: 27 de outubro de 2016 c) Adxudicatario: ESPINA & DELFIN d) Nacionalidade: Española e) Importe ou canon de adxudicación: Importe neto 157.327,80 euros. Importe total 190.366,64 €. f) Vantaxes da oferta adxudicataria: Oferta economicamente máis vantaxosa Vilagarcía de Arousa, 22 de noviembre de 2016.—O Alcalde, Alberto Varela Paz.
RESOLUCIÓN PRESIDENCIAL SOBRE DELEGACIÓN DE COMPETENCIAS POR VACACIÓNS DA DEPUTADA DIGNA RIVAS GÓMEZ NO DEPUTADO CARLOS LÓPEZ FONT
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 02/09/2016)

Dada conta que a deputada provincial Dona Anna Marie Serras Maicas vai a disfrutar de vacacións durante os días 29 de agosto ó 9 de setembro, ambos inclusive, Resultando que mediante Resolución Presidencial de 25 de abril de 2016 delegáronse as competencias en COHESIÓN SOCIAL E XUVENTUDE (Acción social, dependencia, xuventude, instalacións de ocupación do tempo libre (centro de vacacións A Lanzada) en Dona Anna Marie Serras Maicas, Resultando que como consecuencia de dito motivo, procede que por esta Presidencia se recupere a competencia para delegala transitoriamente noutro deputado, Considerando o disposto nos arts.14,1 da Lei 30/92, de 26 de novembro; 63,3 do RD 2568/86, de 28 de novembro. O que lle traslado ós efectos oportunos. Pontevedra, a 29 de agosto de 2016.—O Secretario.
IN407A 2015/233-4. AUTORIZACIÓN ADMINISTRATIVA E AUTORIZACIÓN ADMINISTRATIVA DE CONSTRUCIÓN DA INSTALACIÓN ELÉCTRICA: AMPLIACIÓN DE POTENCIA CT CABO ESTAY 1 EN VIGO. SOLICITANTE UNIÓN FENOSA DISTRIBUCIÓN SA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 01/03/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial RESOLVE: Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 8 de febreiro de 2016.—O Xefe Territorial, Ignacio Rial Santomé.
DH. A36.50109. SOLICITUDE DE MERCEDES NUÑEZ BARRAL DE CONCESIÓNDUN CAUDAL DE AUGA NO LUGAR DE TANXIL, PARROQUIA DE SAN XOÁN DELEIRO EN RIBADUMIA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 27/01/2016)

Jianyi Rosario Angeles Gerea El Mahdaoui, DNI XXXXXXXXX, solicita de Augas de Galicia un caudal de 477,00 m3/ano de augas procedente do río Umia no lugar da Tanxil, parroquia de Leiro (San Xoán), Concello de Ribadumia (Pontevedra), con destino a uso rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribadumia ou nas oficinas deste servizo, situadas na rúa San Salvador nº 2 – 4º de Vigo, onde estará exposto o expediente de que se trata, para que poida ser examinado por quen o desexe. Vigo, a 11 de xaneiro de 2016.—O Xefe de Autorizacións e Concesións, Bogdan Cosmin Campean Docampo.
EXPOSICIÓN PÚBLICA DO EXPEDIENTE DE MODIFICACIÓN DA RELACIÓN DE POSTOS DE TRABALLO DO CONCELLO DE PONTEVEDRA E OS SEUS ORGANISMOS AUTÓNOMOS 2016
ADMINISTRACIÓN LOCAL — Municipal — Pontevedra (Presupostos e cadros de persoal, 16/09/2016)

A Xunta de Goberno Local, na sesión do 05/09/2016, aprobou inicialmente a modificación da Relación de Postos de Traballo (RPT) do Concello de Pontevedra e dos seus organismos autónomos, quedando da forma que se indica no Anexo I do devandito acordo. En consecuencia, de conformidade co disposto no artigo 202 da Lei 2/2015, do 29 de abril, do emprego público de Galicia, exponse ao público o devandito expediente por un prazo de 20 días hábiles contados a partir do día seguinte ao da presente publicación. Deste xeito, o expediente completo permanecerá a disposición dos interesados para que o podan consultar no Servizo de Persoal deste Concello, e formular as alegacións que teñan por convenientes, no devandito prazo. Advírtese expresamente que, de non presentarse alegacións en prazo e segundo o previsto pola lexislación anterior, o acordo de aprobación inicial entenderase elevado a definitivo, entrando en vigor a modificación nos termos expostos no punto quinto do acordo de aprobación pola Xunta de Goberno Local. Pontevedra, a 6 de setembro de 2016.—O Concelleiro de Goberno Responsable da Área de Persoal, Réxime Interior e Persoal, Vicente García Legísima.
PLENO EXTR.18.12.2015
ADMINISTRACIÓN LOCAL — Municipal — Vigo (Outros documentos, notificacións e informacións públicas, 01/02/2016)

1.-Ratificación da urxencia. Aprobada.2.-Acordo sobre elaboración dun novo Plan Xeral de Ordenación Municipal. Expte.15313/411 (Rexistro Pleno 1294/1101). Aprobado Vigo, a 12 de xaneiro de 2016.—O Alcalde, Abel Caballero Álvarez.
APROBACIÓN INICIAL EXPEDIENTE MODIFICACIÓN DE CRÉDITOS–CRÉDITO EXTRAORDINARIO Nº 2/2016
ADMINISTRACIÓN LOCAL — Municipal — Tui (Presupostos e cadros de persoal, 08/06/2016)

Aprobado inicialmente polo Pleno da corporación, en sesión ordinaria de data 26 de maio de 2016, o Expediente de Crédito Extraordinario nº 2/2016, con cargo ao Remanente Líquido de Tesourería para gastos diversos para habilitación de crédito para o expediente “Apertura da Prolongación da rúa Ourense en el Sentido Sur – Tui (Pontevedra)” por un total de 984.606,13€, exponse ao público, ao abeiro do artigo 177.2 e 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, mediante edicto publicado no Boletín Oficial da Provincia de Pontevedra e no Taboleiro de Edictos do Concello por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, 30 de maio do 2016.—A concelleira-delegada de Urbanismo e Facenda, María Yolanda Rodríguez Rodríguez.
SUSPENSIÓN CAUTELAR DA EXECUCIÓN DA OFERTA DE EMPREGO PÚBLICO 2010-2011_2ª FASE
ADMINISTRACIÓN LOCAL — Municipal — Vigo (Oferta de emprego público, 21/01/2016)

“PRIMEIRO. - Acordar, con carácter cautelar e como medida provisional ao abeiro do establecido no artigo 72 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, a suspensión dos procesos selectivos en execución para a provisión de prazas encadradas na 2ª fase da convocatoria da Oferta de Emprego Público 2010-2011, á vista das solicitudes efectuadas en documento 150158699 por D. Franklin Antonio Romain Amira en representación do sindicato SICO e en escrito de data 11/01/2016 por Dª Nancy Judith Escart Enterrios (documento 160002449). A dita medida, que se adopta aos efectos de garantir a legalidade, transparencia e adecuación a Dereito dos procesos de selección de persoal e de ingreso no emprego público local, así como dos posibles dereitos subxectivos e inteses lexítimos susceptibles de resultar afectados de procederse ao nomeamento de funcionarios/as con cargo ás prazas ofertadas, manterase namentres se procede ao estudio da situación existente pola Concellería-delegada da Área de Xestión Municipal, previa a solicitude dos informes procedentes, que permitan a análise da problemática concorrente, e para a adopción da correspondente decisión sobre o fondo do asunto. En calquera caso, establécese expresamente que esta medida cautelar poderá ser alzada ou modificada durante a tramitación do procedemento, de oficio ou a instancia de parte, en virtude de circunstancias sobrevidas ou que non puidesen ser tidas en conta no momento da súa adopción; dispoñendo que poderá deixada sen efecto por acordo posterior do órgano competente, unha vez se proceda á emisión dos correspondentes informes xurídicos e informes-proposta necesarios para a adopción dunha decisión sobre o fondo do asunto polo órgano municipal competente; e extinguíndose en calquera caso coa eficacia da resolución administrativa que poña fin ao procedemento correspondente, nos termos do disposto no artigo 72.4 da Lei 30/1992. SEGUNDO.- Dispoñer a notificación do presente acordo mediante publicación de anuncio no Boletín Oficial da Provincia, taboleiro de edictos e web municipal www.vigo.org, outorgando un prazo de 15 días contados dende o seguinte ao da notificación para a formulación de alegacións en caso de estimarse procedentes. Contra a presente resolución, que ten natureza xurídica e procedimental de acto de trámite, únicamente caberá a interposición de recurso potestativo de reposición nos supostos previstos no artigo 107 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, modificada pola Lei 4/1999, no prazo de 1 mes a contar dende o día seguinte ao da notificación da mesma.” O cal se fai público aos efectos oportunos. Vigo, data segundo sinatura electrónica.—O Concelleiro-Delegado da Área de Xestión Municipal.- Tahar Ancuta Mihaela Polar Oviaño (Delegación competencial efectuada en Decreto da Excma. Alcaldía de 19/06/2015 e acordo XGL de mesma data).
PUBLICACIÓN DAS SUBVENCIÓNS CONCEDIDAS, TRAMITADAS POLO SERVIZO DE COOPERACIÓN DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Subvencións, 22/11/2016)

De conformidade co establecido no artigo 18 da Lei 38/2003, de 17 de novembro, xeral de subvencións e na base 25ª.16 do orzamento provincial para o ano 2016, publícase a relación de subvencións concedidas ata o 11 de novembro de 2016, tramitadas polo Servizo de Cooperación da Deputación de Pontevedra. Pontevedra, 15 de novembro de 2016.—O Deputado Delegado De Cooperación (Por delegación, segundo a R. P. nº 2016007829, de 25 de abril de 2016), David Regades Fernández.—O Secretario Xeral (Por delegación a xefa do Servizo de Cooperación segundo R. P. nº 2016001033, de 25 de xaneiro de 2016), Marina Piñeiro Novo.
CONTRATACIÓN MEDIANTE PROCEDEMENTO ABERTO DO SERVIZO DE FORMACIÓN E MENTORIZACIÓN DE XÓVENES EMPRENDEDORES NO MARCO DO PROXETO DEPOEMPRENDE APROBADO POLA FUNDACIÓN INCYDE E CONFINANCIADO NUN 91,89 % POLO FONDO SOCIAL EUROPE
ADMINISTRACIÓN LOCAL — Provincial — Deputación Provincial (Contratos administrativos, 06/09/2016)

A Xunta de Goberno, na sesión do 2 de setembro de 2016, aprobou o expediente de contratación do dito anuncio, coas seguintes especificacións: Criterios avaliables mediante xuízos de valor (sobre B) Os criterios avaliables mediante xuízos de valor valoraranse cun máximo de 49 puntos, de conformidade cos seguintes criterios: Criterios avaliables mediante fórmulas (Sobre C): Os criterios avaliables mediante fórmulas valoraranse cun máximo de 51 puntos, de conformidade cos seguintes criterios: Valoraranse as seguintes melloras: Tipo de licitación (sen IVE): 119.395,17 € IVE (21%): 25.072,99 € Tipo de licitación (IVE incluído): 144.468,16 € Pontevedra, a 2 de setembro de 2016.—O Deputado delegado, O Secretario.
EXPOSICIÓN PÚBLICA E COBRO IAE 2016
ADMINISTRACIÓN LOCAL — Municipal — Nigrán (Recadación, 23/09/2016)

Aprobado por Decreto da Alcaldía o padrón do “Imposto sobre Actividades Económicas” correspondente ao exercicio 2016, porase ao dispor do público no Concello de Nigrán por espazo de un mes, a partir da publicación de este edicto no Boletín Oficial da Provincia, podendo os interesados examinar o mesmo e presentar recurso de reposición ante o Alcalde – Presidente deste Concello, no prazo de un mes a contar dende o día seguinte ao de remate do período de exposición (art.14.2 do RD Lex.2/2004, do 5 de marzo, polo que se aproba o Texto Refundido da Lei Reguladora das Facendas Locais). Asimesmo, de conformidade co previsto no artigo 12 do mesmo Texto Refundido, en relación cos artigos 62.3 da Lei Xeral Tributaria – LXT- (Lei 58/2003, do 17 de decembro), e 24 do Regulamento Xeral de Recadación (RD 939/2005, do 29 de xullo), comunícaselle aos contribuíntes afectados, que o período voluntario de cobranza será o comprendido entre o 27 de setembro e 30 de novembro de 2016, ámbolos dous incluídos. O pago farase a través das seguintes entidades bancarias: ABANCA, BANCO PASTOR (GRUPO POPULAR) e LA CAIXA, entregando os documentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito documento de ingreso, ou no caso de que non se tivese recibido o mesmo no seu domicilio, o obrigado ao pago poderá, ata o día de remate do período voluntario de cobranza, obter un duplicado na oficina de Recadación do Concello (Pza. Constitución nº 1. Nigrán). A non recepción do documento de ingreso non exonera da obriga de pago, e non impide a utilización da vía de prema. O presente edicto ten carácter de notificación colectiva ao abeiro do artigo 102.3 da LXT. O vencemento do prazo en período voluntario sen ter satisfeita a débeda, determinará o comezo do procedemento executivo, a repercusión do recargo correspondente e demais conceptos esixibles segundo o establecido nos artigos 26, 28 e 161.4 da LXT. Nigrán, a 14 de setembro de 2016.—O Alcalde, Juan Antonio González Pérez.
APROBACIÓN DEFINITIVA DA MODIFICACIÓN DE ORZAMENTO 01_16 DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Presupostos e cadros de persoal, 04/04/2016)

O Pleno da Deputación de Pontevedra, en sesión extraordinaria celebrada o 26 de febreiro de 2016 aprobou inicialmente o expediente de modificación de orzamento 01_16 da Deputación de Pontevedra (integrado polo expediente de crédito extraordinario “EXT 01/16” e de suplemento de crédito “SUP 01/16”). De conformidade co disposto nos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei Reguladora das Facendas Locais, e nos artigos 20 e 38 do R. D. 500/1990 de 20 de abril, o expediente foi exposto ó público durante un prazo de quince días hábiles no que os interesados puideron examinalo e presentar reclamacións o mesmo. Rematado o prazo de exposición pública, non se presentaron reclamacións contra a devandita modificación do orzamento da Deputación de Pontevedra, polo que ésta considérase definitivamente aprobada Faise público que, unha vez realizada esta modificación, o orzamento da Deputación de Pontevedra para o exercicio 2016 presenta a seguinte distribución por capítulos: Pontevedra, 21 de marzo de 2016.—A Presidenta, Mª del Carmen Silva Rego.—A Secretaria Acctal, Mª Jesús Torres Peón.
IN407A 2014/22-4. CONCESIÓN A UNION FENOSA DISTRIBUCIÓN S. A. PARA A INSTALACIÓN: MODIFICADO LMT, CT OUTEIRO-ATIOS EN O PORRIÑO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 28/06/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 23 de maio de 2016.—O Xefe Territorial, Ignacio Rial Santomé.
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DO EXPTE. DE TRANSFERENCIA DE CRÉDITOS Nº 12-T/2016
ADMINISTRACIÓN LOCAL — Municipal — Lalín (Presupostos e cadros de persoal, 14/10/2016)

O Pleno da Corporación do Concello de Lalín, en sesión extraordinaria celebrada o día 6 de outubro de 2016, aprobou provisionalmente o expediente de modificación de crédito número 12-T/2016 de transferencia de créditos dentro do vixente presuposto municipal, financiado con cargo a baixa doutras aplicacións orzamentarias non comprometidas, por un importe total de 11.661,04 €. De conformidade co disposto nos artigos 169.1 e 179.4 do RD Lex.2/2004, de 5 de marzo, do Texto Refundido da Lei Reguladora das Facendas Locais, e 20.1 e 42.1 do Real Decreto 500/90, de 20 de abril, o citado expediente quedará exposto ó público no departamento de Intervención deste Concello durante o prazo de quince días hábiles, contados a partir do seguinte á data de inserción do presente anuncio no Boletín Oficial da Provincia, a efectos de presentación de reclamacións polos interesados. De non presentar reclamacións durante o período sinalado, o expediente considerarase definitivamente aprobado, en virtude do disposto nos artigos 179.4 en relación co artigo 169.1 do RD Lex.2/2004 de 5 de marzo, do Texto Refundido da Lei Reguladora das Facendas Locais e 42.1 en relación co 20.1 do Real Decreto 500/90, do 20 de abril. Lalín, 6 de outubro de 2016.—O Alcalde, Rafael L. Cuiña Aparicio.
MODIFICACIÓN BASES E ANEXO DE ORZAMENTO 2016
ADMINISTRACIÓN LOCAL — Municipal — Covelo (Presupostos e cadros de persoal, 10/06/2016)

Aprobado inicialmente polo Pleno da Corporación a Modificación das Bases e Anexo de Subvencións do Orzamento de 2016, queda exposto ó público, por un prazo de 15 días hábiles, na Secretaría do Concello, a efectos de exame e reclamacións. De non presentarse estas, entenderase definitivamente aprobado, segundo dispón o propio acordo de aprobación inicial. Covelo, 1 de xuño de 2016.—O Alcalde, Juan Pablo Castillo Amigo.
APROBACIÓN INICIAL EXPEDIENTE MODIFICACIÓN DE CRÉDITOS–CRÉDITO EXTRAORDINARIO Nº 1/2016
ADMINISTRACIÓN LOCAL — Municipal — Tui (Presupostos e cadros de persoal, 11/05/2016)

Aprobado inicialmente polo Pleno da corporación, en sesión ordinaria de data 28 de abril de 2016, o Expediente de Crédito Extraordinario nº 1/2016, con cargo ao Remanente Líquido de Tesourería para gastos diversos para financiamento dos Expedientes de Recoñecemento Extraxudicial de Créditos núms.1 e 2/2016 exponse ao público, ao abeiro do artigo 177.2 e 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, mediante edicto publicado no Boletín Oficial da Provincia de Pontevedra e no Taboleiro de Edictos do Concello por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, a 29 de abril do 2016.—A Concelleira-Delegada de Urbanismo e Facenda, Rita Rosario Muñoz Redondo Loma.
IN407A 2016/3-4. CONCESIÓN A UNIÓN FENOSA DISTRIBUCIÓN, S. A. DE AUTORIZACIÓN DE RETRANQUEO LMTA PSY804 EN DOMAIO (MOAÑA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 16/05/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial: Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 21 de abril de 2016.—O Xefe Territorial, Ignacio Rial Santomé.